

**ประกาศ**องค์การบริหารส่วน**ตำบ**ลท่าด้วง

**เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562**

**ประจำปี พ.ศ. 2567**

…………………………………..

ตามที่ กระทรวงมหาดไทยได้มีหนังสือที่ มท 0808..3/ว 10941 ลงวันที่ 9 พฤศจิกายน 2566

เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจำปี พ.ศ. 2567 แจ้งว่ารัฐบาลมีนโยบายพลิกฟื้นเศรษฐกิจ เร่งแก้ปัญหาและช่วยเหลือประชาชนผ่านนโยบายรัฐบาล ประกอบกับมีการขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ประจำปี พ.ศ. 2567 เพื่อบรรเทาภาระภาษีให้แก่ประชาชน นั้น

รัฐมนตรีว่าการกระทรวงมหาดไทยจึงอาศัยอำนาจตามความในมาตรา 14 วรรคสอง

แห่งพระราชบัญญัติภาษีที่ดินและสิ่งปลูกสร้าง พ.ศ. 2562 เห็นชอบให้ขยายกำหนดเวลาดำเนินการของผู้มีหน้าที่ ต้องปฏิบัติตามพระราชบัญญัติภาษีที่ดินและสิ่งปลูกสร้าง พ.ศ. 2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ. 2567 เป็นการทั่วไป ออกไปอีก 2 เดือน

ดังนั้น **องค์การบริหารส่วน**ตำบ**ลท่าด้วง** จึงออกประกาศให้ผู้เสียภาษีที่ดินและสิ่งปลูกสร้างได้ทราบ

ถึงกรอบระยะเวลาในการดำเนินการจัดเก็บภาษีที่ดินและสิ่งปลูกสร้าง ประจำปี พ.ศ. 2567 โดยมีรายละเอียด ดังนี้

|  |  |  |  |
| --- | --- | --- | --- |
| **ที่** | **เรื่อง** | **ระยะเวลาขยายตาม กฎหมาย (เดิม)** | **ระยะเวลาที่กำหนดขยาย เวลาออกไป** |
| 1 | การจัดทำบัญชีรายการที่ดินและสิ่งปลูกสร้างเพื่อ  ประกาศ และจัดส่งข้อมูลที่เกี่ยวข้องให้ผู้เสียภาษี แต่ละรายทราบ | ภายใน พฤศจิกายน 2566 | ภายใน มกราคม 2567 |
| 2 | ประกาศราคาประเมินทุนทรัพย์ของที่ดินและสิ่ง ปลูกสร้าง อัตราภาษีที่จัดเก็บ และรายละเอียดอื่น ที่จำเป็น ในการจัดเก็บภาษี | ก่อนวันที่ 1 กุมภาพันธ์  2567 | ก่อนวันที่ 1 เมษายน  2567 |
| 3 | การแจ้งการประเมินภาษี โดยส่งแบบประเมินภาษี ให้แก่ผู้เสียภาษี | ภายในเดือนกุมภาพันธ์ 2567 | ภายในเดือนเมษายน 2567 |
| 4 | การชำระภาษีตามแบบแจ้งการประเมินภาษี | ภายในเมษายน 2567 | ภายในมิถุนายน 2567 |
|  | | | |
| -2- | | | |
| 5 | การผ่อนชำระภาษีที่ดินและสิ่งปลูกสร้าง | 1. งวดที่ 1 ภายในเดือน เม.ย.2567 2. งวดที่ 2 ภายในเดือนพ.ค. 2567 3. งวดที่ 3 ภายในเดือน มิ.ย.2567 | 1. งวดที่ 1 ภายในเดือน มิ.ย.2567 2. งวดที่ 2 ภายในเดือน ก.ค.2567   (3)งวดที่ 3  ภายในเดือน ส.ค.2567 |
| 6 | การมีหนังสือแจ้งเตือนผู้เสียภาษีที่มีภาษีค้างชำระ | ภายใน พฤษภาคม 2567 | ภายในกรกฎาคม 2567 |
| 7 | การแจ้งรายการภาษีค้างชำระให้สำนักงานที่ดิน หรือสำนักงานที่ดินสาขา | ภายในมิถุนายน 2567 | ภายใน สิงหาคม 2567 |

หากมีข้อสงสัยติดต่อสอบถามได้ที่ กองคลัง งานพัฒนาและจัดเก็บรายได้ สำนักงานองค์การ**บริหารส่วนตำบล**

**ท่าด้วง**ในวันและเวลาราชการ หรือ โทร. 056-020417

จึงประกาศมาเพื่อทราบโดยทั่วกัน

ประกาศ ณ วันที่ 14 เดอืน พฤศจิกายน พ.ศ. 2566



(นายอดุลย์ ปริญญาศรีเศวต)

นายกองค์การบริหารส่วนตำบลท่าด้วง

